**CONVENIO DE COLABORACIÓN ENTRE EMPRESA/CENTRO DE INNOVACIÓNE A UNIVERSIDADE DE *CORUÑA/SANTIAGO/VIGO* PARA A REALIZACIÓN DE PROXECTOS DE INVESTIGACIÓN INDUSTRIAL NO MARCO DUN PROGRAMA DE DOUTORAMENTO**

En \_\_\_\_\_\_\_\_\_, a \_\_\_ de \_\_\_ do 2021

**XUNTOS**

Dunha parte a **Empresa/Centro de innovación** \_\_\_\_\_\_\_\_\_\_\_\_\_\_ con C.I.F.:\_\_\_\_\_\_\_\_\_\_\_\_\_\_, con sede en \_\_\_\_\_\_\_\_\_\_\_\_e no seu nome e representación, D./ª \_\_\_\_\_\_, actuando en calidade de \_\_\_\_\_\_\_\_\_ en virtude de\_\_\_\_\_\_\_\_\_\_\_.

Doutra parte, a **Universidade de** \_\_\_\_\_\_\_\_\_\_\_\_\_, con domicilio en \_\_\_\_\_\_\_\_\_\_\_ , con C.I.F.: \_\_\_\_\_\_\_\_\_ e na súa representación D./ª\_\_\_\_\_\_\_\_\_\_\_\_\_, Reitor/a, en virtude das facultades que lle confire a Lei Orgánica 6/2001 de Universidades do 21 de decembro e do Decreto \_\_\_\_\_\_ polo que se regulan os Estatutos da Universidade\_\_\_\_\_\_\_\_.

Ambos representantes, recoñecéndose mutuamente capacidade xurídica suficiente, subscriben en nome das respectivas entidades o presente documento e ao efecto,

**EXPOÑEN**

**I.-** Que a (**Empresa/Centro de innovación**) ten entre os seus obxectivos....................................................................................................................................

**II.-** Que a Universidade de\_\_\_\_\_\_\_\_\_ é unha institución de dereito público que goza de autonomía e está dotada de personalidade e de capacidade xurídica e de patrimonio propio, e que ten como finalidade a prestación do servizo público da educación superior mediante a investigación, a docencia, o estudo, a transferencia do coñecemento á sociedade e a extensión universitaria.

**III**.- Ambas institucións consideran que a colaboración mutua pode contribuír ao mellor desenvolvemento das actividades que lle son propias e consecución dos seus fins, así como á optimización dos seus recursos materiais e humanos.

E para poñer en práctica esta colaboración, consonte ao estipulado no artigo 15 bis do RD 99/2011 de 28 de xaneiro polo que se regulan as ensinanzas oficiais de Doutoramento, *no artigo \_\_\_ do seu Regulamento de estudos de doutoramento \_\_\_\_\_\_(citar normativa)*, e ao amparo da convocatoria para a concesión de axudas no Programa Doutoramentos Industriais (Orde ...) ambas partes acordan a sinatura do presente convenio de colaboración que se rexerá polas seguintes

**CLÁUSULAS**

**PRIMEIRA.- OBXECTO DO CONVENIO**

O obxecto do presente convenio é establecer os termos polos que se rexerá a colaboración efectiva entre a Universidade \_\_\_\_\_\_\_ e a **Empresa/Centro de innovación** para que doutorandos/as pertencentes a un **Programa de doutoramento da Universidade \_\_\_\_\_\_\_\_\_\_** (en adiante, o Programa) podan realizar a tese doutoral no marco dun proxecto de investigación industrial aos efectos de optar á Mención de Doutoramento Industrial nos correspondentes títulos de Doutora ou Doutor.

Os devanditos proxectos caracterízanse por realizarse nun entorno dual, empresarial e académico, o que implica a necesaria participación conxunta dun supervisor por parte da Empresa e dun director/a de tese por parte da Universidade \_\_\_\_\_\_\_\_\_\_\_\_\_\_ , así como a organización e distribución do tempo de traballo do doutorando/a entrambas institucións.

**SEGUNDA.- SELECCIÓN DE DOUTORANDOS/AS**

Os doutorandos/as serán seleccionados conxuntamente polos responsables do proxecto de investigación industrial na **Empresa/ Centro de innovación** e na Universidade de\_\_\_\_\_ de entre doutorandos/as admitidos no Programa, buscando aqueles candidatos/as co perfil máis adecuado para o desenvolvemento do proxecto.

**TERCEIRA.- RESPONSABLES**

Por parte da Universidade de\_\_\_\_\_\_o doutorando/a contará coa supervisión académica de:

* Un **director/a de tese** designado pola Comisión Académica do Programa segundo o procedemento regulamentariamente establecido.
* A Comisión Académica do Programa de Doutoramento (CAPD), que avaliará a tese en función da súa calidade e grao de innovación.

Por parte da **Empresa/Centro de innovación** o doutorando/a contará cun supervisor/a que poderá exercer como director/a da tese sempre que cumpra cos requisitos establecidos pola Universidade \_\_\_\_\_.

**CUARTA.- CONDICIÓNS PARTICULARES DE REALIZACIÓN DA TESE DE DOUTORAMENTO**

Para cada tese de doutoramento que se acolla ao estipulado neste convenio de colaboración elaborarase un **Anexo de Cláusulas Particulares** que asinarán o/a director/a da Escola de Doutoramento Internacional da Universidade de \_\_\_, o coordinador/a do Programa, o supervisor/a na **Empresa/Centro de innovación**, e o doutorando/a, onde se indicará, como mínimo:

* Quen exercerá a dirección de tese por parte da Universidade\_\_\_\_\_\_\_, e quen a supervisión na **Empresa/Centro de innovación.**
* A forma na se distribuirá o tempo de traballo do doutorando/a entre a contorna académica e empresarial, e o réxime de dedicación aos estudos de doutoramento que ten asignados no seu expediente na Universidade\_\_\_\_\_\_\_\_.
* Modalidade de contratación e duración do contrato laboral coa Empresa.
* Programa de doutoramento.
* Título ou breve descrición do proxecto.
* Obxectivos da tese.
* Integrantes da Comisión de Seguimento do Convenio.

**QUINTA.- CONTRATO**

Deberá existir un contrato laboral ou mercantil da **Empresa/Centro de innovación** co doutorando/a que deberá cumprir cos seguintes requisitos:

* No contrato deberá especificarse que entre as funcións a desenvolver polo doutorando/a na empresa está a de desenvolver o proxecto de investigación industrial.
* O tempo de dedicación do doutorando/a á elaboración do proxecto de investigación industrial deberá ser o 100% da xornada laboral.
* A duración do contrato deberá cubrir polo menos o 50% do tempo mínimo de permanencia nos estudos de doutoramento na Universidade\_\_\_\_, é dicir, deberá durar 18 meses de matrícula no Programa de doutoramento dende a formalización da mesma.

**SEXTA.- OBRIGAS DAS PARTES**

A **Empresa/Centro de innovación** comprométese a cumprir coas seguintes obrigas:

a) Designar a unha persoa supervisora do doutorando que sexa a responsable do desenvolvemento do proxecto por parte da empresa.

b) Formalizar un contrato laboral ou mercantil co doutorando/a cos requisitos indicados na cláusula quinta.

c) Proporcionar ao doutorando/a contratado o apoio necesario e facilitarlle a utilización dos medios, instrumentos ou equipos que resulten precisos para o normal desenvolvemento da súa actividade.

d) Apoiar e facilitar a formación do doutorando/a contratado, garantindo o cumprimento de todas as actividades formativas exixidas polo Programa de Doutoramento.

e) Velar por que os doutorandos/as contratados se beneficien da eventual explotación dos seus resultados en I+D mediante a adecuada protección xurídica, especialmente en materia de protección de dereitos de propiedade intelectual e de autor.

f) Facilitar a información e a formación necesarias en materia de prevención de riscos laborais para garantir a seguridade no traballo desenvolvido dentro das instalacións da empresa.

g) Facilitar as accións de mobilidade (asistencia a congresos, seminarios, estancia nunha sede internacional da empresa ou grupo de investigación internacional) que o doutorando/a realice ao longo do seu proxecto e que sexan preceptivos segundo a Convocatoria de Doutoramento Industrial en vigor.

h) Visar e validar a memoria xustificativa do proxecto que realice a doutorando/a

i) Velar polo cumprimento das obrigas contempladas neste Convenio.

A Universidade de \_\_\_\_\_\_\_\_\_\_\_\_comprométese a cumprir coas seguintes obrigas:

a) Designar a un director/a de tese que sexa o responsable académico do desenvolvemento do proxecto por parte da Universidade.

b) Proporcionar ao doutorando/ao o apoio necesario e facilitarlle os medios ou equipos que sexan necesarios para o desempeño normal da súa actividade.

c) Supervisar con regularidade o desenvolvemento do proxecto de investigación e de tese doutoral.

d) Velar polo cumprimento das obrigas recollidas no Compromiso Documental de Supervisión.

e) Facilitar ao doutorando/a a realización da formación adicional e a participación na formación que organice a propia entidade.

f) Supervisar a calidade da tese de doutoramento.

O doutorando/a comprométese a:

a) Matricularse anualmente no Programa e cumprir cos prazos e requirimentos reflectidos no Compromiso Documental de Supervisión.

b) Manter actualizado este convenio informado ás unidade tramitadoras correspondentes dos cambios nas condicións recollidas no **Anexo de Cláusulas Particulares.**

**SÉTIMA.- FINANCIAMENTO DO PROXECTO**

## No caso de que sexa necesario reflectir as condicións de financiamento desta colaboración, estas recolleranse expresamente no Anexo de Cláusulas Particulares.

## OITAVA.- CONCESIÓN MENCIÓN “DOUTORAMENTO INDUSTRIAL”

## Tras a defensa exitosa da tese doutoral, concederase ao doutorando/a a mención “Doutoramento Industrial” no título de Doutor/a se cumpre os restantes requisitos exixidos polo artigo 15bis do RD 99/2011, o Regulamento de Estudos de Doutoramento da Universidade \_\_\_\_ e os contemplados na convocatoria de Doutoramento Industrial en vigor.

**NOVENA.- FORMACIÓN E MOBILIDADE**

As solicitudes para realizar as estadías financiadas pola convocatoria de Doutoramento industrial realizaranse de xeito consensuado entre o doutorando, a Universidade \_\_\_\_\_, e a **Empresa/Centro de innovación**. No **Anexo de cláusulas particulares** poderanse reflectir as medidas a adoptar para tal fin.

**DÉCIMA.- COMISIÓN DE SEGUIMENTO**

Para a mellor aplicación deste Convenio crearase unha Comisión de Seguimento paritaria integrada por catro membros, dous por cada institución asinante, que serán:

* Pola parte da Universidade \_\_\_\_\_
  + o responsable da dirección académica da tese de doutoramento
  + o vicerreitor/a con competencias en doutoramento ou persoa en quen delegue
* Pola parte da **Empresa/Centro de innovación**
  + Supervisor/a do doutorando/a
  + o responsable no departamento ou unidade na que se desenvolva o proxecto

A designación nominal dos representantes indicarase no **Anexo de cláusulas particulares**, terá a duración do convenio e deixarán de formar parte da Comisión ao cesaren no cargo que motive a súa designación.

**DÉCIMO PRIMEIRA.- PUBLICACIÓNS DERIVADAS E USO DA IMAXE CORPORATIVA**

Se unha das partes está interesada en empregar os resultados parciais ou finais do proxecto, en parte ou totalmente, para calquera forma de difusión e comunicación pública (artigo, conferencia, etc.), deberá solicitar a conformidade da outra parte por escrito. Esta deberá comunicar a autorización manifesta ou o desacordo nun prazo máximo de 30 días. Transcorrido este prazo sen resposta, a petición entenderase estimada.

O doutorando/a pode redactar, co consentimento previo da **Empresa/Centro de innovación**, publicacións relacionadas co proxecto. De conteren aquelas publicacións información suxeita á propiedade intelectual, industrial ou cuxa titularidade pertenza á empresa, o doutorando deberá obter a autorización previa e expresa do seu supervisor/a na **Empresa/Centro de innovación** para proceder á difusión e comunicación pública das publicacións.

A prohibición para a difusión pública dos resultados debe estar motivada. No caso de desconformidade ou reservas, a parte desconforme deberá argumentar o efecto negativo que a referida publicación ten sobre a capacidade de protección e explotación do resultado concreto. As Partes deberán alcanzar un acordo respecto diso no prazo máximo de tres (3) meses dende a comunicación de borrador de publicación. No caso de persistir o conflito, será sometido á decisión primeiramente da Comisión de Seguimento do convenio, e dos tribunais competentes no caso de que non se acade o consenso.

En calquera caso, calquera acto de difusión e comunicación pública que se autorice incluirá o logotipo oficial da **Empresa/Centro de innovación** e da Universidade de\_\_\_\_\_, e conterá a completa e inequívoca referencia ao proxecto desenvolvido, á orixe do seu financiamento e os créditos respecto da filiación institucional e mención da autoría.

**DÉCIMO SEGUNDA.- CONFIDENCIALIDADE DA INFORMACIÓN E DOS RESULTADOS**

Consonte ao establecido no artigo 14.6 do RD 99/2011 a Universidade de \_\_\_\_ comprométese a habilitar os procedementos referidos no seu Regulamento para asegurar a non publicidade daqueles contidos afectados por acordos de confidencialidade ou que puideran dar lugar a patentes durante os procesos de depósito da tese, acto de defensa, e difusión da mesma nos repositorios oficiais.

Do mesmo modo, débense tratar de forma confidencial os resultados derivados do proxecto, sen prexuízo da súa utilización por parte do doutorando ou doutoranda para a realización e defensa de súa tese, en virtude da normativa aplicable aos estudos de doutoramento. A estes efectos, enténdese por resultado derivado do proxecto toda a información, documentación, coñecementos técnicos, científicos, equipos ou materiais, *know-how*, métodos de traballo, datos ou estatísticas obtidos no desenvolvemento do proxecto obxecto deste Convenio.

En todo caso, a confidencialidade prevista non poderá estenderse máis dun ano, prorrogable a outro ano máis se concorren circunstancias que o xustifiquen, dende a data de defensa da tese, salvo autorización expresa dos órganos competentes en base a un informe motivado.

De maneira análoga, a **Empresa/Centro de innovación** comprométese a facilitar o desenvolvemento destes procesos necesarios para levar a cabo a avaliación, defensa e publicación da tese, nos termos previamente establecidos polas partes que salvagarden a información sometida a cláusulas de confidencialidade.

Do mesmo xeito, calquera outra información que as partes intercambien para o desenvolvemento do proxecto debe ser tratada de forma confidencial por ámbalas dúas partes. A tal fin, as partes comunicaranse por escrito que información, de entre toda a que intercambien

Os parágrafos anteriores non afectarán cando:

a) A parte receptora teña evidencia de que coñecía previamente a información recibida.

b) A información recibida sexa de dominio público.

c) A parte receptora adquirise esta información dun terceiro sen compromiso de confidencialidade.

As partes comprométense a que todo o persoal da súa entidade participante no proxecto coñeza e observe os compromisos de confidencialidade regulados nesta cláusula, e que a información que compartan sexa coñecida e empregada unicamente polas persoas que participan no proxecto.

As partes obríganse, así mesmo, a informarse inmediatamente de calquera actuación contraria aos pactos contemplados nesta cláusula da que teñan coñecemento e a poñer todos os medios ao seu alcance para bloquear os usos indebidos da información confidencial.

A contravención do deber de confidencialidade pode dar lugar á resolución do presente Convenio, sen prexuízo das consecuencias legais que podan derivarse para o infractor e a solicitude eventual de danos e prexuízos da parte afectada.

**DÉCIMO TERCEIRA.- PROPIEDADE INTELECTUAL E INDUSTRIAL**

A propiedade intelectual da tese realizada ao amparo deste convenio e como consecuencia do proxecto industrial desenvolvido corresponde ao doutorando/a así como ao persoal que contribuíu á súa creación, quen conservarán todos os dereitos morais sobre a propiedade intelectual e, especialmente, o dereito a seren recoñecidos como autores/as da obra de acordo co Real Decreto Lexislativo 1 /1996 de 12 de abril. En canto á propiedade industrial, recoñecerase como inventores ao doutorando/a e persoal que contribuiría á creación da tese. A este respecto, en caso de xeración dun novo resultado, o doutorando/a terá dereito a participar nos beneficios que lle poidan corresponder aos autores/inventores en proporción á súa achega na obtención do resultado segundo o disposto normativa de propiedade intelectual e industrial vixente.

Cada parte seguirá sendo propietaria dos coñecementos previosaportados ao proxecto, que non se entenderán cedidos á outra parte en virtude deste convenio.

As Partes deberán formalizar no menor prazo posible o oportuno **Acordo de Cotitularidade e Explotación de Resultados** que deberá establecer as porcentaxes de propiedade e as condicións de explotación e protección dos resultados, tendo en consideración a contribución financeira e intelectual de cada parte aos resultados conxuntos, así como o valor comercial potencial e as aplicacións do mesmo. Distribuiranse de igual maneira os gastos nos que se puidese incorrer con ocasión do recoñecemento e/ou defensa de tales dereitos fronte a terceiros.

Ata que devandito Acordo de **Cotitularidade e Explotación de Resultados** non sexa alcanzado, ningunha das Partes poderá explotar directamente nin licenciar o resultado conxunto, podendo unicamente utilizar o resultado obtido conxuntamente para fins internos de investigación ou demostración pre-comercial.

Se unha das partes decidise non participar na solicitude de protección por patente ou rexistro, ou decidise non manter dita protección, poderá ofrecer a transferencia destes dereitos ou dos seus dereitos de explotación á outra parte. Neste caso, esta poderá obter a titularidade da patente ou rexistro, ou dereito de explotación. Acordaranse os termos da mesma en base a un estudo caso por caso.

**DÉCIMO CUARTA.- PROTECCIÓN DE DATOS DE CARÁCTER PERSOAL**

De acordo co Regulamento Europeo de Protección de Datos 2016/679 do Parlamento Europeo e do Consello, a Lei Orgánica 3/2018, de 13 de decembro, de Protección de Datos Persoais e garantía dos dereitos dixitais, e da normativa que a desenvolve, nin as partes nin o doutorando/a poden empregar os datos de carácter persoal aos que teñan acceso en virtude dos pactos deste Convenio, con finalidades distintas ás inherentes ao desenvolvemento do proxecto.

En consecuencia, nin as partes nin o doutorando/a poden cedelos, comunicalos, copialos, ou distribuílos a terceiros sen a previa autorización por escrito de quen corresponda.

Na Universidade de \_\_\_\_\_\_, as persoas cuxos datos sexan obxecto de tratamento poden exercitar os seus dereitos contemplados no RXPD cursando unha petición por sede electrónica ou ante o seguinte órgano:

- Delegado de Protección de Datos \_\_\_\_: a través do correo electrónico \_\_\_\_\_\_

- Na **Empresa/Centro de innovación**\_\_\_\_\_\_\_\_\_\_\_

**DÉCIMO QUINTA.- MODIFICACIÓN E CANCELACIÓN**

As partes poden acordar a modificación parcial dos termos do presente convenio para adaptalo a novas necesidades sobrevidas, a través da sinatura dunha addenda, previa comunicación por escrito e tras o acordo unánime.

As partes poderán denunciar o presente Convenio en calquera momento, por escrito. Con independencia do dereito que as asiste nos supostos de incumprimento tratados na cláusula seguinte, no caso de que tanto a Universidade como a **Empresa/Centro de innovación** decidiran a terminación anticipada deste convenio deberán comunicarllo por escrito á outra parte coa antelación dun mes.

**DÉCIMO SEXTA.- EXTINCIÓN DO CONVENIO**

Son causas de extinción:

1. O transcurso do prazo de vixencia do convenio sen acordarse a prórroga do mesmo.
2. O transcurso do prazo máximo de vixencia do mesmo incluído no período de prórroga.
3. O acordo unánime dos asinantes.
4. O incumprimento das obrigas por parte dalgún dos asinantes.
5. Por decisión xudicial declaratoria da nulidade do Convenio.
6. Por calquera das causas contempladas na normativa da universidade sobre o contido do Convenio.

**DÉCIMO SÉTIMA.- RÉXIME DE ACORDOS E SOLUCIÓN DE CONTROVERSIAS**

O presente Convenio ten natureza administrativa, quedando excluído do ámbito de aplicación do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público.

As Partes comprométense a resolver amigablemente calquera diferenza que sobre o presente Convenio poida xurdir na súa interpretación e execución. No caso de que non fose posible, acudirase primeiramente á mediación da Comisión de seguimento, e no caso de fracasares esta, a orde xurisdicional contenciosa-administrativo será a competente para resolver as cuestións litixiosas que puidesen suscitarse entre as partes, de conformidade co disposto nos artigos 1 e 2 da Lei 29/1998, do 13 de xullo, reguladora da devandita xurisdición.

**DÉCIMO OITAVA.- ENTRADA EN VIGOR E VIXENCIA**

Este convenio entrará en vigor a partir da data da súa sinatura e terá unha duración de 4 (catro) anos. A efectividade do obxecto do convenio para o doutorando recollido no anexo, quedará condicionada a súa admisión e matricula nos estudos de doutoramento, a concesión da axuda da Convocatoria de Doutoramento Industrial e á formalización do contrato derivado da mesma.

No obstante, antes do final do prazo previsto se as circunstancias o fan aconsellable, as partes por unanimidade poderán acordar a súa prórroga polo período necesario e sempre dentro do límite máximo de ata catro ano adicional establecido na lei 40/2015, de 1 de outubro, de réxime xurídico do sector público e do límite máximo de duración dos estudos de doutoramento.

E, en proba de conformidade total, as partes asinan o presente Convenio, en dous exemplares orixinais, no lugar e na data indicados, ou na data da última sinatura electrónica.

|  |  |
| --- | --- |
| **Pola Universidade de\_\_\_\_\_\_\_**  En \_\_\_, o\_\_\_\_ de \_\_\_ de 2021  Firma:  Reitor | **Pola EMPRESA/Centro de innovación**  En \_\_\_, o \_\_\_\_ de \_\_\_ de 2021  Firma:  Nome, Cargo |

## ANEXO DE CLÁUSULAS PARTICULARES AO CONVENIO DE COLABORACIÓN ENTRE A UNIVERSIDADE DE SANTIAGO DE COMPOSTELA E (A EMPRESA OU CENTRO DE INNOVACIÓN) PARA A REALIZACIÓN DUN DOUTORAMENTO INDUSTRIAL

**En \_\_\_\_\_\_\_\_\_, a de de 20 .**

**COMPARECEN**

Dunha parte D.\_\_\_\_\_ Director/a da Escola de Doutoramento da Universidade \_\_\_\_\_\_,

Da outra, D. \_\_\_\_\_\_\_\_\_\_\_\_\_\_\_\_\_\_\_\_, actuando en representación de (EMPRESA ou Centro de innovación), en calidade de\_\_\_\_\_\_\_\_\_\_\_\_\_\_\_\_\_\_\_\_\_\_\_desta entidade, e con poder suficiente para a firma do presente Convenio.

## EXPOÑEN

Este documento asínase ao amparo do Convenio formalizado entre a Universidade de \_\_\_\_\_\_\_\_ e a entidade ­­­­­­­­­­\_\_\_\_\_\_\_\_ con data\_\_\_\_\_\_\_e co obxecto de fixar as condicións específicas nas que se concreta a colaboración efectiva entrambas para a realización dun doutoramento con Mención Industrial acollido á convocatoria de axudas para doutoramentos industriais en vigor (Orde do\_\_\_\_\_).

## DATOS DO DOUTORANDO/A

* Nome: ………………………………………………………………………….
* DNI /Pasaporte…………………………….

## DATOS ACADÉMICOS DO PROGRAMA DE DOUTORAMENTO

* Programa de Doutoramento …………………………….
* Data de inicio no Programa……………………………….
* Directores da tese que constan no seu expediente
  + \_\_\_\_\_\_\_\_\_\_\_
  + \_\_\_\_\_\_\_\_\_\_\_

## PERSOAS RESPONSABLES DO DOUTORANDO/A

## Supervisor/a na Empresa…………………………………………

## Director/a da Universidade…………………………….

## CONDICIÓNS DO CONTRATO ENTRE O DOUTORANDO/A E A EMPRESA

As condicións específicas do contrato laboral ou mercantil son as seguintes:

Duración do contrato………………………………….

Data de comenzo…………………………………….

**TEMÁTICA DO PROXECTO E DA TESE**

Título ou breve descrición do proxecto na empresa ………………………………….

Obxectivos da tese ………………………………….

**FORMACIÓN E MOBILIDADE**

Especificar no seu caso as medidas adoptadas para facilitar a formación/mobilidade do doutorando:

*Indicar as acción concretas formativas e de mobilidade previstas/contempladas na convocatoria en vigor*

## FINANCIAMENTO

Os gastos derivados da realización da tese doutoral tales como gastos de mobilidade do doutorando e gastos académicos, deberán acordarse entre a empresa e o doutorando/a

## *No caso de que sexa necesario reflectir as condicións de financiamento desta colaboración, estas incluiranse neste anexo de cláusulas particulares. No caso de que a realización da tese supoña gastos para a realización do traballo na Universidade de Santiago de Compostela debido á utilización de equipos ou prestación de servizos, estes deberán reflectirse neste anexo. Engade os aspectos específicos que sexan relevantes.*

**COMISIÓN DE SEGUIMENTO**

A Comisión de Seguimento paritaria que velará polo axeitado desenvolvemento do proxecto de investigación e tese de doutoramento estará integrada polos seguintes catro membros:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E en proba de conformidade asinan o presente documento en cinco copias orixinais na data e lugar consignados

*[Lugar e Data]*  [*Lugar e Data]*

Pola Universidade \_\_\_\_\_\_\_\_\_. Pola Empresa

O director da escola de doutoramento O……………………

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

O Coordinador do PD

­­\_\_\_\_\_\_\_\_\_\_\_\_\_\_\_\_\_\_\_\_\_

O doutorando/a

­­­­­­­­­­\_\_\_\_\_\_\_\_\_\_\_\_\_\_\_\_